stanford-oval/wikipedia huggingface dataset:
פרכוס חום

| --- | --- |
 תחום:  נוירולוגיה 
 טיפול:  פנוברביטל  דיאזפאם  פניטואין 
 קישורים ומאגרי מידע
 eMedicine:  1176205 
 MeSH:  D003294
 סיווגים
 ICD-10:  R56.0 
 ICD-11:  8A63.0 
 
פרכוסי חום הם פרכוסים המקושרים לחום גוף גבוה, ללא גורמים נוספים נלווים. הם קורים, בדרך כלל, אצל ילדים בין הגילאים 6 חודשים עד 6 שנים ובמספר כפול אצל בנים מאשר אצל בנות. רוב פרכוסי החום נמשכים פרק זמן של פחות מחמש דקות, כאשר הילד חוזר למצב ההכרה נורמלי לחלוטין תוך פחות משעה לאחר הפרכוס.
פרכוסי חום נגרמים כתוצאה מעלייה דרסטית ומהירה בחום הגוף הפנימי, לרוב בעקבות זיהום ויראלי. המנגנון הגורם להיווצרותם של פרכוסים אלו אינו לחלוטין ברור אך משערים כי קיימת נטייה גנטית, אליה מתווספים גורמים סביבתיים. משערים כי תהליך ההבשלה של המוח בשילוב פעילותם של מתווכי דלקת הפעילים בעת זיהום ויראלי, הם אלו שגורמים לפרכוס.
פרכוסי חום עשויים להיות מואצים כתוצאה מדלקת בדרכי הנשימה העליונות או דלקת הקיבה והמעיים. הסבירות ללקות בפרכוס חום עולה עם עליית טמפרטורה לערכים של מעל ל-39°C ואינה תלויה במהירות בה השתנתה הטמפרטורה.
דיאגנוזה

האבחון מתבצע על ידי שלילת סיבות חמורות יותר להתקפים וחום. במיוחד יש לשים לב לדלקת קרום המוח ודלקת מוח. במקומות בהם ילדים מקבלים חיסון נגד דלקת ריאות ודלקת קרום המוח השכיחות של חיידקי דלקת קרום המוח היא נמוכה.
סוגים

יש שני סוגים של פרכוסי חום:
פרכוס חום פשוט מוגדר כפרכוס הנמשך פחות מ-15 דקות (בדרך כלל הרבה פחות), אינו חוזר תוך 24 שעות ומעורב בו כל הגוף (הצורה הקלאסית היא התקף טוני-קלוני).
פרכוס חום מורכב מוגדר כפרכוס ארוך יותר מ-15 דקות, התרחשות חוזרת בתוך 24 שעות או פרכוס המתמקד בצד אחד של הגוף.
כ-80 אחוזים מפרכוסי החום הם פרכוסים פשוטים, הנחשבים למדאיגים פחות מאשר פרכוסים מורכבים.
פרכוס חום פשוט אינו גורם לנזק מוחי, לא חוזר לעיתים קרובות (ילדים גדלים ממנו והפרכוסים לא מתפתחים לאפילפסיה של מבוגרים).
ילדים נוטים יותר לסבול מהתקפים אפילפטיים שאינם קשורים לחום בעתיד, אם יש להם פרכוסי חום מורכבים, יש היסטוריה משפחתית של התקפים אפילפטיים שאינם קשורים בחום אצל קרובי משפחה מדרגה ראשונה (הורה או אח). במקביל הפרוגנוזה אחרי פרכוס חום פשוט היא מצוינת, בעוד שהוכח שיש סכנה גדולה יותר למוות בפרכוסי חום מורכבים.
הערות שוליים

1 2  Snider, Kathleen. ATI NurseNotes: Pediatrics (117) Overland Park: Lippincott Raven Publishers, 1998.
↑  Febrile seizures
↑  Vestergaard M, Pedersen MG, Ostergaard JR, Pedersen CB, Olsen J, Christensen J (באוגוסט  2008). "Death in children with febrile seizures: a population-based cohort study". Lancet. 372 (9637): 457–63. doi:10.1016/S0140-6736(08)61198-8. PMID 18692714. {{cite journal}}:  (עזרה)תחזוקה - ציטוט: multiple names: authors list (link)
| --- | --- |
בקרת זהויות :  GND: 4555519-9 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרידריך השלישי, קיסר גרמניה

פרידריך וילהלם ניקולאוס קרל פון פרויסן (בגרמנית: Friedrich Wilhelm Nikolaus Karl von Preußen;‏ 18 באוקטובר 1831 – 15 ביוני 1888) היה קיסר גרמניה ומלך פרוסיה, במשך 99 ימים עד למותו.
חייו טרם היה לקיסר

פרידריך היה בנם של וילהלם הראשון, אחיו הצעיר של מלך פרוסיה פרידריך וילהלם הרביעי, ושל אוגוסטה, נסיכת סקסוניה-ויימאר-אייזנך. ב-1858 נישא לוויקטוריה הנסיכה המלכותית, בתה הבכורה של המלכה ויקטוריה ושל אלברט, נסיך סקסה-קובורג-גותה. לזוג היו שמונה ילדים: וילהלם שנולד ב-1859 (לימים קיסר גרמניה), שרלוטה ב-1860, היינריך ב-1862, זיגמונד ב-1864, ויקטוריה ב-1866, ולדמר ב-1868, סופי ב-1870 ומרגרטה ב-1872. בהשפעת אשתו החזיק בתפישת עולם ליברלית.
חייו טרם היה לקיסר > נסיך הכתר

ב-1861 מת דודו פרידריך וילהלם הרביעי, וכיוון שהיה חשוך ילדים, הומלך אביו וילהלם הראשון למלך ופרידריך היה לנסיך הכתר. במהלך מלחמת אוסטריה–פרוסיה פיקד פרידריך על הארמייה השנייה, כשלצידו ראש מטהו לאונרד פון בלומנטל, עמה נחל ניצחון בקרב קניגרץ, ובמהלך מלחמת צרפת–פרוסיה ב-1870 פיקד על הארמייה השלישית, כששוב פון בלומנטל לצידו, ולחם עמה בקרב סדאן, שבו הוכרעה למעשה המלחמה. לאחר הקמת הקיסרות הגרמנית ב-1871 הפך אביו של פרידריך לקיסר ופרידריך ליורש העצר. פרידריך לא חיבב את קנצלר גרמניה רב העוצמה, אוטו פון ביסמרק, שגינה את יצר הליברליזם של אשתו. במהלך חיי אביו הורחק פרידריך מכל עמדת השפעה וכוח.
חייו טרם היה לקיסר > ביקורו במזרח התיכון ובירושלים

בשנת 1869 ביקר במזרח התיכון לרגל חנוכת תעלת סואץ שהתקיימה ב-16 בנובמבר. לאחר מכן ביקר גם בירושלים, וקיבל מהסולטאן אבדילאזיז שטח ברובע המוריסטן בירושלים, שם הניח את אבן הפינה לכנסיית הגואל שנחנכה על ידי בנו הקיסר וילהלם השני, כעבור כ-30 שנה.
מחלה ותקופת שלטון קצרה

ב-1887 חלה פרידריך בסרטן בבית הקול בגלל עישון כבד. כדי לטפל במחלה הובא רופא מאנגליה בשם מורל מקינזי (קיבל תואר אבירות מן המלכה ויקטוריה מאוחר יותר) על פי המלצת אשתו. מקינזי אבחן את המחלה אצל פרידריך ב-12 בנובמבר 1887. בעקבות תחרות בין הרופאים הגרמנים ובין אלו הבריטים, שהועדפו על ידי אשתו, היה האבחון שגוי, וניתוח שהיה יכול להציל את חייו בוטל. כאשר גילו את הטעות החמורה, כבר היה מאוחר מכדי לנתח את פרידריך. ב-9 בפברואר 1888 נחתך קנה הנשימה של פרידריך במטרה להכניס לתוכו קנה כסף חלול שנועד לסייע לו לנשום. כתוצאה מכך איבד פרידריך את יכולת הדיבור ותקשר עם סביבתו באמצעות כתיבה בלבד.
פרידריך תיאר זאת במשפט: "!Lerne leiden, ohne zu klagen" ("למד לסבול מבלי להתלונן!").
לאחר מות אביו ב-9 במרץ 1888 הוכתר למלך פרוסיה וקיסר גרמניה. פרידריך הספיק לשלוט במדינתו 99 ימים בלבד, עד שמת בעצמו ב-15 ביוני ממחלת הסרטן, בגיל 56 בלבד, מבלי שהגשים את שאיפותיו במדינתו. לאחר מותו ירש אותו בנו בכורו בן ה-29, וילהלם השני, שהיה קיסר גרמניה האחרון.
מורשת

אנשים רבים בעולם, ובגרמניה בפרט, ראו את מותו של פרידריך לא רק כמוות טרגי בפני עצמו, אלא גם כאסון לאומה הגרמנית ככלל. שנות שלטון אביו עשוהו לחסר השפעה בעניינים פוליטיים - הגם שנדמה היה כי ימתח ביקורת רבה הן על אביו והן על הקאנצלר אוטו פון ביסמרק, הייתה ביקורתו עליהם שולית, ולא הפכה לאופוזיציה חזקה בגרמניה נגד השניים.
בנו ויורשו, וילהלם השני, היה ההפך הגמור ממנו. וילהלם התנגד לא אחת לאביו ושנא את אמו הבריטית. מעבר לכך, הוא בחר להתקרב יותר למיליטריזם ולאוטוקרטיה של מורשתו הפרוסית, במסלול שהוביל למלחמת העולם הראשונה ולסיום המונרכיה בגרמניה. שלא כמו בנו, טעם פרידריך את טעמה של המלחמה והבין את אכזריותה.
שנת 1888 מכונה "Dreikaiserjahr" (שנת שלושת הקיסרים), כיוון שבאותה שנה מלכו בגרמניה שלושה קיסרים: וילהלם הראשון, פרידריך השלישי ווילהלם השני.
ילדיו

לפרידריך וויקטוריה היו 8 ילדים:
| שם | תאריך לידה | תאריך פטירה | הערות |
| --- | --- | --- | --- |
| וילהלם השני | 27 בינואר 1859 | 4 ביוני 1941 | נישא ב-1881, לאוגוסטה ויקטוריה, נסיכת שלזוויג-הולשטיין-זונדרבורג-אוגוסטנבורג. ירש את אביו כקיסר גרמניה. |
| הנסיכה שרלוט | 24 ביולי 1860 | 1 באוקטובר 1919 | נישאה ב-1878, לברנהרד השלישי, דוכס סקסוניה-מיינינגן. |
| הנסיך היינריך | 14 באוגוסט 1862 | 20 באפריל 1929 | נישא ב-1888, לאירן, נסיכת הסן. |
| הנסיך זיגיסמונד | 15 בספטמבר 1864 | 18 ביוני 1866 | מת בגיל שנתיים מדלקת קרום המוח. |
| הנסיכה ויקטוריה | 12 באפריל 1866 | 13 בנובמבר 1929 | נישאה ב-1890 לאדולף, נסיך שאומבורג-ליפה. |
| הנסיך ולדמאר | 10 בפברואר 1868 | 27 במרץ 1879 | מת בגיל 11 ממחלת הדיפטריה. |
| הנסיכה סופיה | 14 ביוני 1870 | 13 בינואר 1932 | נישאה ב-1889, נישאה לקונסטנטין הראשון, מלך היוונים. |
| הנסיכה מרגרטה | 22 באפריל 1872 | 22 בינואר 1954 | נישאה ב-1893, לפרידריך קרל, נסיך הסן. |
פרכוס חלקי מורכב

| --- | --- |
 תחום:  נוירולוגיה 
 טיפול:  felbamate  קארבאמזפין  חומצה ולפרואית  phenacemide 
 קישורים ומאגרי מידע
 eMedicine:  1183962 
 MeSH:  D017029
 סיווגים
 ICD-10:  G40.2 
 
פרכוס חלקי מורכב הוא התקף אפילפטי המוגבל למחצית מוח אחת וגורם לליקוי במודעות או בתגובתיות.
תיאור ההתקפים

לעיתים קרובות יש לפני פרכוס חלקי מורכב אאורה שהיא פרכוס חלקי פשוט. האאורה יכולה להתבטא בתחושת דז'ה וו, ז'מה וו, פחד, אופוריה או דפרסונליזציה. התקף אאורה יכול להתבטא כהפרעה בראייה כמו ראיית מנהרה או שינוי בגודלם של חפצים מקרופסיה או מיקרופסיה. בזמן שההכרה נפגעת האדם יכול להראות אוטומטיזם כמו תנועות בליעה, מציצה או ליקוק עלול להיות גם איבוד זיכרון (אמנזיה) סמוך לאירוע ההתקף. האדם יכול להיות מסוגל, עדיין, לבצע משימות שגרתיות כמו הליכה. יכול להיות שעדי ראייה לא יבחינו שמשהו אינו כשורה.
פרכוס חלקי מורכב יכול לנבוע מכל אונה של המוח. פרכוסים חלקיים מורכבים מקורם, בדרך כלל מהאונה הרקתית התיכונה, במיוחד מאזורי האמיגדלה, ההיפוקמפוס והנאוקורטקס. 
פרכוס חלקי מורכב מתרחש כאשר פעילות מוחית מופרזת וסינכרונית גורמת למודעות ותגובתיות פגומה הפעילות החשמלית החריגה עלולה להתפשט לשאר המוח וליצור התקף טוני-קלוני כללי משני.
לקריאה נוספת

"International League Against Epilepsy." 2008. International League Against Epilepsy. Accessed 9 Apr. 2008 http://www.ilae-epilepsy.org
Murro, Anthony M. "eMedicine - Complex Partial Seizures." 11 Oct. 2006. Medical College of Georgia. Accessed 9 Apr. 2008 http://www.emedicine.com/neuro/topic74.htm
Trepeta, Scott. "eMedicine - Mesial Temporal Sclerosis." 11 Sept. 2007. Jamaica Hospital. Accessed 9 Apr. 2008 http://www.emedicine.com/radio/topic443.htm
Trescher, William H., and Ronald P. Lescher. "The Epilepsies." Neurology in Clinical Practice. Ed. Walter G. Bradley, Robert B. Daroff, Gerald M. Fenichel, and C. David Marsden. Boston: Butterworth-Heinemann, 2000. 1745-1780.
הערות שוליים

↑  Trescher, William H., and Ronald P. Lescher 2000, p. 1748.
1 2  Trescher, .William H., and Ronald P. Lescher 2000, p. 1749.
↑  Murro, Anthony M. 2006.
↑  Engelsen, B A., C Tzoulis, B Karlsen, A Lillebø, L M 2008.
↑  יצחק שילר. אפילפסיה, פרק ב
↑  Trescher, William H., and Ronald P. Lescher 2000, p. 1750
↑  "International League Against Epilepsy." 2008.
↑  Trescher, William H., and Ronald P. Lescher 2000, p. 1747.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פלאסיו דה דפורטס חוסה מריה מרטין קרפנה

| --- | --- |

 על שם:  חוסה מריה מרטין קאפרנה 
 מיקום:  מאלגה, אנדלוסיה, ספרד
 קואורדינטות:  36°40′57″N 4°27′38″W﻿ / ﻿36.682467°N 4.460628°W﻿ / 36.682467; -4.460628
 תקופת הפעילות:  1999–הווה (כ־25 שנים)
 בעלים:  עיריית מאלגה
 אדריכל:  Equipo arquitectura y construcción de ARQHYS
 קבוצות:  אוניקאחה מאלגה (1999-כיום)
 מושבים:  כדורסל 11,300 טניס 11,300  אגרוף 11,300
 אתר רשמי
 he
 
פלאסיו דה דפורטס חוסה מריה מרטין קרפנה (בספרדית: Palacio de Deportes José María Martín Carpena) הוא מתקן ספורט רב תכליתי השוכן בעיר מאלגה אשר בדרום ספרד. ההיכל נפתח ב-1999 ומאז הוא משמש כאולמה הביתי של אחת מקבוצות העילית של הכדורסל הספרדי, אוניקאחה מאלגה.
קיבולתו של האולם נעה בין 10,000–11,300, תלוי בסוג האירוע.
ב-2003, אירח האולם את משחקי גביע דייוויס בין נבחרת ספרד המארחת, לארגנטינה. בשנת 2022 נערכו משחקי הגמר של גביע דייוויס.
הערות שוליים

↑  Palacio de Deportes, datos de interés.
ערך זה הוא קצרמרבנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ו.
תוך האולם, בעת משחק כדורסל
פרכוס חלקי פשוט

| --- | --- |
 תחום:  נוירולוגיה 
 קישורים ומאגרי מידע
 eMedicine:  1184384 
 סיווגים
 ICD-10:  G40.1 
 
פרכוס חלקי פשוט (Simple Partial Seizure). הוא סוג פרכוס המשפיע רק על אזור קטן של המוח, לעיתים קרובות על האונות הרקתיות או על ההיפוקמפוס. אנשים שיש להם פרכוסים פשוטים חלקיים לא מאבדים את ההכרה
פרכוסים חלקיים פשוטים הם, לעיתים קרובות, מבשרים של פרכוסים גדולים יותר, כאשר הפעילות החשמלית החריגה מתפשטת לאזור גדול יותר (או לכל המוח) וגורמת על ידי כך לפרכוס חלקי מורכב או לפרכוס טוני-קלוני. במקרה כזה הם ידועים, לעיתים קרובות, כאאורה.
איך הם מתבטאים

פרכוסים חלקיים פשוטים הם חוויות מאוד סובייקטיביות והסימפטומים של פרכוס חלקי פשוט משתנים במידה רבה מאוד מאדם לאדם. הסיבה לכך היא המיקום השונה במוח בו נמצא מקור ההתקף. פרכוס חלקי פשוט יכול לחלוף מבלי שאחרים יבחינו בו או שייפטר על ידי הסובל כמשהו מוזר שקרה לו. פרכוסים חלקיים פשוטים מתחילים, בדרך כלל, בפתאומיות והם מאוד קצרים. נדיר שהם יהיו מבודדים משום שבדרך כלל הם יובילו לצורות אחרות של פרכוסים חלקיים.
בזמן ערות הסימפטומים האופייניים להתקפים מוקדיים שוטים הם:
ההכרה נשמרת.
רגשות פתאומיים ובלתי מוסברים של פחד, כעס, עצבות, אושר או בחילה.
התנסות ברגשות או בתחושות לא רגילים.
תחושה שונה של חושי השמיעה, ריח, טעם, ראייה או המישוש (אשליה חושית או הזיה) או תחושה כאילו הסביבה אינה אמיתית או ניתוק מן הסביבה.
תחושה של הפרעה מרחבית – חפצים קרובים נראים כאילו הם רחוקים.
דז'ה וו (קירבה) או ז'אמה וו - jamais vu (זרות)
דיבור בכבדות או חוסר יכולת לדבר בכלל.
בדרך כלל זוכרים את האירוע לפרטיו.
כאשר הפרכוס מתרחש בשינה האדם יהיה, לעיתים קרובות, חצי ער ויפעל מתוך חלום בזמן שהוא מעורב עם הסביבה כרגיל. חפצים ואנשים יופיעו כרגיל או מעוותים במידה קטנה, כשהוא יכול לתקשר אתם במובן אחר באופן רגיל. עם זאת, משום שהאדם פועל במצב דמוי שינה הוא יטמיע כל הזיה או אשליה לתוך התקשורת כשהוא מדבר לאדם הקיים רק בהזיה שלו או מדבר על אירועים או מחשבות הנוגעים לחלום או להזיה אחרת.
בזמן השינה כוללים הסימפטומים:
התחלה, בדרך כלל בשנת רע"מ.
מצב דמוי חלום.
הכרה מלאה.
הזיות או אשליות.
התנהגות או חזיונות אופייניים לחלום.
אפשרות להיות מעורב עם הסביבה ואנשים אחרים כמו בהכרה מלאה, אם כי ההתנהגות היא, לעיתים, חריגה, לא יציבה או לא מצליחה להיות עקבית.
שכחה מלאה או הטמעת הזיכרון כאילו היה זה חלום אמיתי בזמן שחוזרים להכרה מלאה.
למרות שיכולות להיות הזיות בזמן התקף מוקדי פשוט הן שונות מהסימפטומים הפסיכוטיים בכך שהאדם מודע בדרך כלל לכך שההזיות אינן אמיתיות.
לקריאה נוספת

יצחק שילר, אפילפסיה : מדריך לחולה ולבני משפחתו, פרולוג, 2005.
הערות שוליים

↑  "Types of Seizures" 2008. Epilepsy Foundation.
↑  מידע אודות אפילפסיה המרכז הרפואי ת"א ע"ש סוראסקי
↑  "Partial (focal) seizure" 2009. Medline Plus.
↑  Hart, Y. M. and Sander, J. W. 2008, p. 16
↑  Hart, Y. M. and Sander, J. W. 2008, p. 16
↑  "Partial Simple Seizure" 2008. Epilepsy Foundation
↑  Hart, Y. M. and Sander, J. W. 2008, p. 17
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פיליפ, דוכס אורליאן (1869–1926)

פיליפ, דוכס אורליאן (בצרפתית: Philippe d'Orléans;‏ 6 בפברואר 1869 – 28 במרץ 1926), היה הטוען לכתר צרפת בשם פיליפ השמיני, מלך צרפת.
ביוגרפיה > ילדותו

פיליפ נולד ב-6 בפברואר 1869 בטוויקנהאם, מידלסקס, לפיליפ, רוזן פריז ולמארי איזבל, נסיכת אורליאן, בתם של אנטואן, דוכס מונפנסייה והאינפנטה לואיסה פרננדה, דוכסית מונפנסייה. בשנת 1870 חזרה משפחתו לצרפת, ובשנת 1880 העניק לו אביו את התואר דוכס אורליאן. בשנת 1883 מת אנרי, רוזן שאמבור, ובעקבות כך ירש אביו את הטענה לכתר צרפת בעיני רוב המלוכנים. בשנת 1886 נערכה חגיגת הנישואים של אחותו אמלי, נסיכת אורליאן עם קרלוש, מלך פורטוגל בפאר רב, ובעקבות כך גורשה המשפחה מצרפת. פיליפ שהיה באותה העת צוער בצבא צרפת, המשיך את לימודיו באקדמיה צבאית בלוזאן, ולאחר מכן במכללה הצבאית המלכותית בסנדהרסט.
ביוגרפיה > קריירה צבאית

פיליפ שירת בקורפוס הרובאים של המלך, שהיה מוצב אז בהודו הבריטית, אך מעולם לא החזיק בדרגה ממשית בצבא הבריטי, כדי לכבד חוק צרפתי האוסר על צרפתים להחזיק בדרגות זרות ללא אישור של ראש המדינה הצרפתי. אף-על-פי-כן הוא הועלה לדרגת לוטננט, ושירת בהודו מינואר 1888 עד מרץ 1889, שם היה קצין מטה של הלורד רוברטס, אז מפקד הצבא בהודו.
באוקטובר 1889 נסע פיליפ לשווייץ כדי להשלים קורס בתאוריה צבאית, ובעת שהותו שם נולד לו בן, פיליפ דביאן, על ידי נינה, שחקנית עובדת הקזינו בלוזאן. ביום הולדתו ה-21 בפברואר 1890 הוא עזב את שווייץ ברכבת עם חברו אונור ד'אלבר, דוכס דה לינייה, ונכנס לפריז תוך הפרה של חוק הגלות של 1886. הוא ניסה להתגייס לשירות צבאי, כנדרש בחוק, אולם במקום זאת הוא נעצר ונכלא בקונסיירז'רי. הוא נידון לשנתיים מאסר בקלרבו, אך שוחרר לאחר מספר חודשים וגורש חזרה לשווייץ.
על מנת לחקור את "הלא ידוע", ביקש פיליפ מהנסיך ג'ורג', דוכס קיימברידג', לשלוח אותו לעמדה צבאית בהימלאיה. בשהותו במזרח, הוא הוביל משלחת גישוש בנפאל עם בן דודו אנרי, נסיך אורליאן, טיפס על הרים בטיבט, וביקר באפגניסטן, בציילון וברחבי המפרץ הפרסי, לפני שחזר כמפורסם לבריטניה.
לפני מאסרו בצרפת, היה פיליפ מיועד להתארס עם בת דודתו מרגריט, נסיכת אורליאן, אולם ההתחייבות בוטלה כאשר נחשף הרומן של פיליפ עם זמרת האופרה האוסטרלית נלי מלבה. בעת הקשר עמה, מלבה עדיין הייתה נשואה לצ'ארלס נסביט ארמסטרונג, אף על פי שחיו בנפרד זה כמה שנים, ובעקבות כך הגיש ארמסטרונג בקשה לגירושים ממלבה בטענת ניאוף.
בספטמבר 1890 ליווה פיליפ את אביו למסע של חודשיים בארצות הברית ובקנדה, והם ביקרו בשדות הקרב של מלחמת האזרחים האמריקנית, שבה לחם אביו, כמו גם בפילדלפיה, בוושינגטון די. סי., בריצ'מונד, בניו יורק ובקוויבק. בדצמבר 1890, החל פיליפ לשרת בצבא האימפריה הרוסית, ובמרץ 1893 הוא נבחר לעמית של החברה הגאוגרפית המלכותית.
במרץ 1894 ביקר פיליפ במצרים ובארץ ישראל עם אחותו הלן, דוכסית אאוסטה, ולאחר מכן הוא השתתף בציד אריה בשטחי האימפריה האתיופית. במאי 1894 הוא סופח לרגימנט ההוסרים המלכותיים של בקינגהאמשייר.
ביוגרפיה > ראש בית אורליאן

ב-8 בספטמבר 1894 מת אביו פיליפ, רוזן פריז, ופיליפ הפך לראש בית אורליאן והטוען לכתר הצרפתי בשם פיליפ השמיני, מלך צרפת. ב-5 בנובמבר 1896 התחתן פיליפ בווינה עם מריה דורותיאה, ארכידוכסית אוסטריה, בתם של יוזף קרל, ארכידוכס אוסטריה וקלוטילדה, נסיכת סקסוניה-קובורג-גותה, אולם הנישואין לא היו מוצלחים ולא היו להם ילדים. בשנת 1898 שהה פיליפ בז'נבה, ואך בנס ניצל מהתנקשות בידי לואיג'י לוקני, שהחליט להרוג בן אצולה איטלקי, אך זה לא הגיע כמתוכנן למקום והמתנקש החליט לדקור מטרה מלכותית אחרת שהזדמנה למקום, ואכן רצח את אליזבת, קיסרית אוסטריה.
פיליפ התגורר באנגליה עד לשנת 1900, ולאחר מכן העביר את מקום מגוריו העיקרי לבלגיה. בשנת 1905 הוא חקר חלקים מהחוף המערבי של גרינלנד, בשנת 1907 הוא הפליג בים הקרח מצפון לסיביר, ובשנת 1909 הוא הפליג צפונה יותר אל האוקיינוס הארקטי.
בשנת 1914 נפרדו פיליפ ואשתו מריה דורותיאה באופן חוקי, ולאחר מכן היא התגוררה בהונגריה.
עם פרוץ מלחמת העולם הראשונה, ניסה פיליפ שוב ללא הצלחה להצטרף לצבא הצרפתי. כמו כן, הוא גם לא קיבל אישור לשרת בצבא הבלגי, ובשל כך הוא חזר לבריטניה. תוכניתו להצטרף לצבא המלכותי האיטלקי נמנעה על ידי תאונה קשה, שבה הוא נפגע על ידי אוטובוס.
ב-28 במרץ 1926 מת פיליפ מדלקת ריאות בפאלרמו שבסיציליה, ומכיוון שלא היו לו ילדים, ירש את תאריו דודנו וגיסו הנסיך ז'אן, דוכס גיז.
פראנטלודון

| פראנטלודון> תקופה |
| --- | --- |
אוליגוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אנטלודונטיים
סוג:: פראנטלודון
מינים
 Paraentelodon intermedium
שם מדעי
 Paraentelodon

פראנטלודון (שם מדעי: Paraentelodon; מילולית: "קרוב לאנטלודון". השם פירושו: "שיניים מושלמות") הוא סוג של מכפיל פרסה קדום דמוי-חזיר ממשפחת האנטלודונטיים אשר חי באסיה (בגאורגיה, קזחסטן וסין) במהלך תקופת האוליגוקן. הוא קיבל את שמו ב-1964.
במראהו הוא דמה לדיאודון מהמיוקן של אמריקה הצפונית ויחדיו היו הגדולים שבבני משפחתם. כמה חוקרים מסווגים את שניהם יחדיו או לפחות לבעלי אותם אבות. הוא הגיע לגובה של 2.1 מטר. הלסתות שלו היו גדולות, בעלות "יבלות" בדומה לאלה של חזיר יבלות ובעלות שיניים גדולות שהותאמו לאכילת כל. ייתכן שהיה טורף מפיל אימה שבזז טרף לטורפים אחרים או ניזון מנבלות וכן השתמש בלסתות כדי לחפור ולמצוא שורשים באדמה.
יונק זה נכחד בסוף הפלאוגן והחלף באנטלודונטיים אחרים כמו הדיאודון שהגיע לגודל דומה.
צבא היבשה של רומניה

| --- | --- |

סמל צבא היבשה של רומניה
 פרטים
 מדינה:  רומניה רומניה
 סוג:  צבא יבשה
 בסיס האם:  בוקרשט
 אירועים ותאריכים
 תקופת הפעילות:  24 בנובמבר 1859 – הווה (164 שנים)
 נתוני היחידה
 כוח אדם:  43,000
 פיקוד
 דרגת המפקד:  לוטננט גנרל
 מפקד נוכחי:  דוניטרו סקרלט
הכוחות המזוינים של רומניה (ברומנית: Forțele Armate Române; או צבא רומניה, ברומנית: Armata României) הוא הארגון המרכזי לשמירת ביטחונה של מדינת רומניה. צבא זה כולל 3 זרועות עיקריות: צבא היבשה של רומניה, הצי הרומני וחיל האוויר הרומני.
הגיוס לצבא רומניה בעיתות שלום אינו חובה וניתן להתנדב החל מגיל 18. לפי חוקי רומניה אפשר לגייס בשעת מלחמה את כל הגברים בין הגילים 15 - 49. בשנת 2004 הוערך מספר הגברים בגילאים אלו ברומניה בכחמישה מיליונים. נכון לשנת 2005 מנה כוח האדם של שלוש זרועות הצבא הרומני כ-112,000 חיילים וכ-28,000 אזרחים.
היסטוריה

בנובמבר 1859, בפקודתו של אלכסנדרו יואן קוזה, הוקם המטה הכללי העליון של צבא רומניה. במאי 1860 חוקק החוק שקבע את העקרונות והצורה בה יודרכו החיילים הרומנים.
לאחר ההמהפכה ברומניה והדחתו והוצאתו להורג של השליט ניקולאה צ'אושסקו, החלה רומניה להתקרב למדינות המערב וביקשה לשדרג את הצבא שלה. בשנת 1997 זכתה חברת רפאל - מערכות לחימה מתקדמות מישראל בחוזה להשבחת נגמ"שים עבור צבא רומניה, בשיתוף הזרוע התעשייתית של צבא רומניה וחברת הטכנולוגיה השווייצרית ארליקון קונטראווס. תוכנית ההשבחה הייתה מבוססת על חבילת חימוש לנגמ"שים מפיתוח רפא"ל, המכונה "25-OWS". בשנת 2001 סיפקה חברת אלישרא מערכות לשליטה ובקרה ולוחמה אלקטרונית לצבא היבשה של רומניה.
בשנת 2002, ההוצאה הלאומית של רומניה, למימון צבאה הייתה 985 מיליוני דולרים, שהיוו 2.47% מהתל"ג הרומני.
ב-29 במרץ 2004 הצטרפה רומניה לנאט"ו.
בשנת 2007 חתמה חברת אלביט מערכות על חוזה לאספקת צריחים בלתי מאוישים ומערכות אלקטרו-אופטיות לצבא רומניה.
הערות שוליים

↑  דרור מרום, ‏רפא"ל תשביח נגמ"שים עבור צבא רומניה, באתר גלובס, 10 ביולי 1997
↑  מאת דרור מרום, ‏מכירות אלישרא השנה: 300 מיליון דולר; נמוכות ב-14% מהצפי - עקב שריפה, באתר גלובס, 22 בנובמבר 2001
↑  שירות "הארץ", שבע מדינות ממזרח אירופה הצטרפו לנאט"ו, באתר הארץ, 29 במרץ 2004
↑  אמיר כידן, ‏אירופה ממשיכה להגדיל את צבר ההזמנות של אלביט מערכות: הזמנות בהיקף 55 מ' ד', באתר גלובס, 25 ביולי 2007
| נאט"ו ארגון האמנה הצפון-אטלנטית (NATO) |
| --- | --- | --- |
| הכוחות המזוינים של המדינות החברות | איטליה • איסלנד • אלבניה • אסטוניה • ארצות הברית • בולגריה • בלגיה • גרמניה • דנמרק • הולנד • הונגריה • הממלכה המאוחדת • טורקיה • יוון • לוקסמבורג • לטביה • ליטא • מונטנגרו • מקדוניה הצפונית • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קנדה • קרואטיה • רומניה |  |
| פעולות צבאיות עיקריות | מלחמת המפרץ • מבצע משמר משותף • מבצע כוח מאוחד • מלחמת אפגניסטן • מלחמת עיראק • מבצע מגן האוקיינוס • התקיפה הצבאית הבינלאומית בלוב • מבצע המאמץ הפעיל • מבצע שומר הים |  |
ערך זה הוא קצרמרבנושא רומניה ובנושא צבא. אתם מוזמנים לתרום לוויקיפדיה ו.
פלאסיו ויסטלגרה

| --- | --- |

 כינוי:  פלאסיו
 שמות קודמים:  Plaza de Toros de Carabanchel 1908-1996
 מיקום:  מדריד, ספרד
 קואורדינטות:  40°23′10″N 3°44′20″W﻿ / ﻿40.386111°N 3.738889°W﻿ / 40.386111; -3.738889
 תקופת הפעילות:  1908 2000 (הקמה מחודשת) – הווה (כ־116 שנים)
 שופץ:  1996–2000
 עלות הבנייה:  25 מיליון אירו
 בעלים:  עיריית מדריד
 מפעיל:  מועצת העיר מדריד 
 משטח:  פרקט
 קבוצות:  ריאל מדריד (2004-2010)
 מושבים:  כדורסל: 15,000  קונצרט: 15,000 מלחמת שוורים: 14,000
 www.palaciovistalegre.com
  מפת מיקום  מפה מפורטת   (למפת מדריד מוגדלת) פלאסיו וסיטלגרה(למפת מדריד רגילה) פלאסיו וסיטלגרה  he tabBackground:;tabBorder:#aaa;defaultTab:0;
 
פלאסיו וסיטלגרה (בספרדית: Palacio de Vistalegre) הוא אולם ספורט רב תכליתי השוכן בעיר מדריד שבספרד. האולם נפתח מחדש בשנת 2000. לרוב, משמש למשחקי כדורסל ותכולתו בהם עומדת על 15,000 מקומות ישיבה. בנוסף משמש האולם את קבוצת הכדוריד אתלטיקו מדריד, וגם למלחמות שוורים ומופעי מוזיקה.
בשנים 2004-2010 היה למגרשה הביתי של קבוצת הכדורסל ריאל מדריד במשחקיה בליגת ה-ACB וביורוליג.
היסטוריה

הקרקע עליה נבנה האולם שימשה לזירה של מלחמות שוורים, אשר נבנתה ב-1908 ונקראה Plaza de Toros de Carabanchel. ב-1980 נסגרה הזירה והיא עמדה שוממת עד להריסתה ב-1996. בשנת 2000 נפתח הפלאסיו ויסטלגרה, וכיום פרט למלחמות השוורים, מארח האולם משחקי כדורסל ומופעי מוזיקה. תכולתו נעה בין 14,000-15,000 מקומות ישיבה, בהתאם לסוג האירוע.
הפלאסיו ויסטלגרה במשחק יורוליג בין ריאל מדריד למכבי תל אביב (עונת 2008-2009)
פיליפ, נסיך סקסוניה-קובורג-גותה

| --- | --- |

 לידה:  28 במרץ 1844 פריז, המונרכיה של יולי צרפת (1794–1815, 1830–1958) 
 פטירה:  3 ביולי 1921 (בגיל 77) קובורג, רפובליקת ויימאר רפובליקת ויימאר 
 שם לידה:  Ferdinand Philipp Maria August Rafael von Sachsen-Coburg-Gotha 
 מדינה:  צרפת 
 מקום קבורה:  כנסיית אוגוסטין הקדוש, קובורג 
 בן או בת זוג:  הנסיכה לואיז מבלגיה (4 בפברואר 1875–ערך בלתי־ידוע) 
 פרסים והוקרה
 אביר במסדר גיזת הזהב  אביר הצלב הגדול במסדר הוויקטוריאני המלכותי 
 
פיליפ, נסיך סקסוניה-קובורג-גותה (בגרמנית: Philipp von Sachsen-Coburg-Gotha;‏ 28 במרץ 1844 - 3 ביולי 1921) היה הנסיך השני של סקסוניה-קובורג-גותה והלורד של צ'אבראג וסזיטניה, שניהם בסלובקיה של ימינו.
ביוגרפיה

פיליפ נולד ב-28 במרץ 1844 בארמון טווילרי בפריז והיה בנו הבכור של אוגוסט, נסיך סקסוניה-קובורג וגותה. אמו, קלמנטין, הייתה בתו של לואי פיליפ, מלך הצרפתים. הוא היה חבר בענף הקתולי של סקסה-קובורג וגותה-קוהארי ואחיו הבכור של פרדיננד, הצאר של בולגריה.
ב-1870 הוא מונה למיור בצבא ההונגרי. הוא היה איש סודו הקרוב של גיסו, יורש העצר רודולף, נסיך הכתר של אוסטריה.  בבוקר ה-30 בינואר 1889, הוא והרוזן יוזף הויו-שפרינצנשטיין והשרת יוהאן לושק גילו את גופותיהם של רודולף ופילגשו הברונית מרי וטסרה, שגם היא נורתה למוות.
את שנותיו האחרונות בילה פיליפ ב-Bürglaß-Schlösschen (גר') בקובורג, שם נפטר ב-3 ביולי 1921, בן 77. הוא נקבר בקריפטת קוהארי בכנסיית סנט אוגוסטין בקובורג.